મળતી વિગતો અનુસાર પેટલાદ તાલુકાનાં ધર્મજ ગામનાં ભીખાભાઈ ચુનીલાલ જાદવનું આંકલાવ તાલુકાનાં હઠીપુરા ગામે રહેણાંક મકાન આવેલું છે,આ મકાન રમણભાઈ ચૌહાણને વેચાણ રાખવું હોઈ તેઓએ આ અંગે ભીખાભાઈ જાદવનો સંપર્ક સાધ્યો હતો,પરંતુ આ મકાન ભીખાભાઈનાં નાના બહેન ચંચળબેનનાં નામે હતું પરંતુ ચંચળબેનનું થોડા વર્ષો પુર્વે મૃત્યું થયું હોઈ આ મકાનનાં રેર્કડ પર પેઢીનામું બનાવીને વારસાઈ કરાવી આકારણીનો દાખલો મેળવી ત્યારબાદ જ વેચાણ દસ્તાવેજ થઈ શકે તેમ હોઈ આ મકાનની વારસાઇ કરાવી મકાનનાં રેકર્ડ પર તેઓનું નામ ચઢાવીને મકાનની આકારણીનો દાખલો મેળવવા માટે ભીખાભાઈએ હઠીપુરા ગ્રામ પંચાયતનાં તલાટી કમ મંત્રી મુકેશભાઈ નારણભાઈ દેસાઈનો સંપર્ક સાધતા તેઓએ તથા ગ્રામ પંચાયતનાં સરપંચ સુભાષભાઈ ત્રિકમભાઈ ગોહીલએ પેઢીનામું,વારસાઈ,મકાનનાં રેકર્ડ પર નામ ચઢાવવા તેમજ આકારણીની નકલ આપવા માટે ૨૫ હજારની લાંચની માંગણી કરી હતી.